شه‌فه‌ق نيوز/ دكتۆر ئازاد مسته‌فا وه‌ڕيه‌وبه‌ر ته‌ندروستى پاريزگاى هه‌ڵه‌بجه‌، ئاشكراى خاسه‌وبوين دويا تويشبوييگ وه‌ ڤايرۆس كۆرۆنا كرد و وت: ئه‌و تويشبويه‌ وه‌ ته‌واوى خاسه‌و بويه‌و نه‌خوه‌شخانه‌ هيشته‌سه‌جى.
مسته‌فا له‌ كۆنگره‌يگ رووژنامه‌گه‌رى هاوبه‌ش وه‌ل نوخشه‌ ناسح قايمقام پاريزگاگه‌ وت: دوياى خاسه‌وبوين تويشبويه‌يل وه‌ ته‌واوى له‌ ڤايرۆس كۆرۆنا قوناغيگ تر ئه‌گريه‌ێده‌ وه‌ر ئه‌را پته‌وكردن رێ وشوونه‌يل خوه‌يپاريزى له‌ پاريزگاگه‌.
باس له‌وه‌يش كرد هه‌ڵه‌بجه‌ گشت ئاماده‌كارييگ كردگه‌ ئه‌را ريگرى له‌ ڤايرۆسه‌گه‌ له‌ حاڵه‌ت دوباره‌ ده‌ركه‌فتنه‌وه‌ى، ئه‌ويش له‌ڕێ ته‌رخانكردن نه‌خوه‌شخانه‌يگ ئه‌را چاره‌سه‌ر تويشبويه‌يل.
